CELEX: 62015FN0047
Language: el
Date: 2015-03-24 00:00:00
Title: Υπόθεση F-47/15: Προσφυγή-αγωγή της 24ης Μαρτίου 2015 — ZZ κατά Επιτροπής

8.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/35
            
         Προσφυγή-αγωγή της 24ης Μαρτίου 2015 — ZZ κατά Επιτροπής
   (Υπόθεση F-47/15)
   (2015/C 190/41)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ZZ (εκπρόσωπος: É. Boigelot, δικηγόρος)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως περί απορρίψεως της αιτήσεως αναδρομικής χορηγήσεως του επιδόματος συντηρούμενων τέκνων υπέρ των δύο τέκνων της συζύγου της προσφεύγουσας, τα οποία διαμένουν στην κατοικία της κάθε δεύτερη εβδομάδα, από την ημερομηνία του γάμου τους, καθώς και η καταβολή αποζημιώσεως.
   
      Αιτήματα
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 9ης Δεκεμβρίου 2014, η οποία της κοινοποιήθηκε στις 16 Δεκεμβρίου 2014, αλλά μόνον καθόσον η ΑΔΑ, αφού δέχθηκε τη διοικητική ένσταση συναφώς και αποφάσισε ορθώς να ακυρώσει την απόφαση της 19ης Ιουνίου 2014 και να της χορηγήσει κατά συνέπεια το επίδομα συντηρούμενων τέκνων και τα ευεργετήματα που απορρέουν εντεύθεν, αποφασίζει παρά ταύτα να μην της χορηγήσει τα επίμαχα επιδόματα αναδρομικώς, από την ημερομηνία του γάμου της, αλλά να της παράσχει το δικαίωμα αυτό λήψεως επιδομάτων συντηρούμενων τέκνων και των ευεργετημάτων που απορρέουν εντεύθεν μόλις από 1ης Μαρτίου 2014, δηλαδή από την πρώτη ημέρα του μήνα κατά τον οποίο η προσφεύγουσα υπέβαλε την αίτησή της επανεξετάσεως·
            
         
               —
            
            
               να υποχρεώσει εν πάση περιπτώσει την καθής-εναγομένη να καταβάλει, ως αποζημίωση και στο πλαίσιο της πλήρους δικαιοδοσίας του ΔΔΔΔ, ποσό 33  375,99 ευρώ, υπό την επιφύλαξη της αυξήσεώς του κατά τη διάρκεια της δίκης, προς αποκατάσταση της ζημίας την οποία της προκάλεσε το πταίσμα της καθής-εναγομένης, πλέον τόκων υπερημερίας με το νόμιμο επιτόκιο όπως ίσχυε στο Βέλγιο κατά τα κρίσιμα έτη, από 1ης Σεπτεμβρίου 2011 μέχρι την ημερομηνία της πλήρους εξοφλήσεως·
            
         
               —
            
            
               εν πάση περιπτώσει, να καταδικάσει την καθής-εναγομένη στο σύνολο των δικαστικών εξόδων, σύμφωνα με το άρθρο 87, παράγραφος 1, του Κανονισμού Διαδικασίας του Δικαστηρίου Δημόσιας Διοίκησης.